《读泰山王质云韬堂绍陶录其间以草木羽物为山水之友且慕贞白渊明之风爱而咏焉一首》
明代·黄省曾

泰山王处士，霞月自幽情。宇宙无知己，花禽当友生。

华阳风并远，栗里意同清。高士吾将纪，还须写令名。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。